ಸಿಹಿಯಾದ ಬಾಳೆಹಣ್ಣಿನ ರಸಾಯನ ಒಮ್ಮೆ ಸವಿದು ನೋಡಿ

ಮಾರುಕಟ್ಟೆಯಲ್ಲಿ ಸುಲಭವಾಗಿ ಸಿಗುವ ಹಣ್ಣುಗಳಲ್ಲೊಂದು ಬಾಳೆ ಹಣ್ಣು. ನಾವಿಂದು ಬಾಳೆಹಣ್ಣಿನಿಂದ ಮಾಡಬಹುದಾದ ಒಂದು ಸಿಂಪಲ್ ಹಾಗೂ ತುಂಬಾ ರುಚಿಯಾದ ಸಿಹಿ ರೆಸಿಪಿಯನ್ನು ಹೇಳಿಕೊಡುತ್ತೇವೆ. ಕರಾವಳಿ ಭಾಗದಲ್ಲಿ ಬಾಳೆ ಹಣ್ಣಿನ ರಸಾಯನವನ್ನು (Banana Rasayana) ಹೆಚ್ಚಾಗಿ ಮಾಡಲಾಗುತ್ತದೆ. ತುಂಬಾ ಸಿಂಪಲ್ ಆಗಿ ತಯಾರಿಸಬಹುದಾದ ಈ ಒಂದು ರೆಸಿಪಿಯನ್ನು ನೀವೂ ಮಾಡಿ ರುಚಿ ನೋಡಿ.

ಬೇಕಾಗುವ ಪದಾರ್ಥಗಳು:
ಮಾಗಿದ ಬಾಳೆಹಣ್ಣು – 8
ತುರಿದ ತೆಂಗಿನಕಾಯಿ – 2 ಕಪ್
ಸಕ್ಕರೆ – ಅರ್ಧ ಕಪ್
ಏಲಕ್ಕಿ – 2
ಉಪ್ಪು – ಚಿಟಿಕೆ ಇದನ್ನೂ ಓದಿ: ಕಲ್ಲಂಗಡಿ ಸಿಪ್ಪೆಯ ರಾಯಿತಾ – ಒಮ್ಮೆ ನೀವೂ ಟ್ರೈ ಮಾಡಿ

ಮಾಡುವ ವಿಧಾನ:
* ಮೊದಲಿಗೆ ಬಾಳೆಹಣ್ಣಿನ ಸಿಪ್ಪೆ ಸುಲಿದು, ಸಣ್ಣ ಸಣ್ಣ ತುಂಡುಗಳಾಗಿ ಕತ್ತರಿಸಿಕೊಳ್ಳಿ.
* ಕತ್ತರಿಸಿದ ಬಾಳೆಹಣ್ಣನ್ನು ಒಂದು ಪಾತ್ರೆಗೆ ಹಾಕಿ, ಸಕ್ಕರೆ, ಉಪ್ಪು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ ಬಳಿಕ 10 ನಿಮಿಷ ಪಕ್ಕಕ್ಕಿಡಿ.
* ಈ ನಡುವೆ ಮಿಕ್ಸರ್ ಜಾರ್‌ಗೆ ತೆಂಗಿನ ತುರಿ ಹಾಗೂ ಅರ್ಧಕಪ್ ನೀರು ಹಾಕಿ ನುಣ್ಣಗೆ ರುಬ್ಬಿಕೊಳ್ಳಿ.
* ರುಬ್ಬಿದ ಬಳಿಕ ಸ್ಟ್ರೈನರ್ ಬಳಸಿ ಹಿಸುಕಿಕೊಂಡು ತೆಂಗಿನ ಹಾಲನ್ನು ತೆಗೆಯಿರಿ.
* ಈಗ ಬಾಳೆಹಣ್ಣಿನ ಮಿಶ್ರಣಕ್ಕೆ ತೆಂಗಿನ ಹಾಲನ್ನು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ.
* ಹಿಂಡಿದ ತೆಂಗಿನಕಾಯಿಯಲ್ಲಿ ಇನ್ನಷ್ಟು ಹಾಲಿನ ಅಂಶ ಇದ್ದರೆ, ಸ್ವಲ್ಪ ನೀರು ಸೇರಿಸಿ ಹಿಂಡಿಕೊಳ್ಳಿ. ರಸಾಯನದ ಸ್ಥಿರತೆ ನೋಡಿಕೊಂಡು ಮಿಶ್ರಣಕ್ಕೆ ಸೇರಿಸಿ.
* ಇದೀಗ ಸಿಹಿಯಾದ ಬಾಳೆಹಣ್ಣಿನ ರಾಸಾಯನ ತಯಾರಾಗಿದ್ದು, ಶ್ಯಾವಿಗೆಯೊಂದಿಗೆ ಬಡಿಸಿ. ನೀವಿದನ್ನು ನೇರವಾಗಿಯೂ ಸವಿಯಬಹುದು. ಇದನ್ನೂ ಓದಿ: ರುಚಿಯಾದ ಅನಾನಸ್ ಕೇಸರಿಬಾತ್ ಮಾಡಿ ಮಕ್ಕಳಿಗೆ ನೀಡಿ

Live Tv
[brid partner=56869869 player=32851 video=960834 autoplay=true]